Mikil ófærð er nú a Vestfjörðum . Þannig er vegurinn um Ísafjarðardjúp lokaður og verður ekki mokaður í dag . Þá er ófært um Steingrímsfjarðarheiði og Þröskulda . Þungfært og skafrenningur er á Mikladal og veginum um Hálfdán . Þá er Klettsháls lokaður og verður ekki opnaður í dag . Þá er veðurspáin fyrir næsta einn og hálfan sólarhring mjög slæm og hefur verið gefin út appelsínugul viðvörun . Í spánni segir að búast megi við norðaustan 20 - 28 metrum á sekúndu , hvassast á heiðum með vindhviðum yfir 40 m / s í vindstrengjum við fjöll . Snjókoma og skafrenningur með lélegu skyggni og ekkert ferðaveður . Hætta á foktjóni . Einnig er vert að nefna að það er nærri stórstreymt og vegna lágs loftþrýstings má búast við óvenju hárri sjávarstöðu á flóði . Þá er í gildi óvissustig vegna snjóflóðahættu á norðanverðum Vestfjörðum .